CELEX: C2004/094/141
Language: el
Date: 2004-04-17 00:00:00
Title: Προσφυγή του Emmanuel Micha κατά της Επιτροπής των Ευρωπαϊκών Κοινοτήτων η οποία ασκήθηκε στις 3 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/52
            
         Προσφυγή του Emmanuel Micha κατά της Επιτροπής των Ευρωπαϊκών Κοινοτήτων η οποία ασκήθηκε στις 3 Φεβρουαρίου 2004
   (Υπόθεση Τ-50/04)
   (2004/C 94/141)
   Γλώσσα διαδικασίας: η γαλλική
   Ο Emmanuel Micha, κάτοικος Roeser (Λουξεμβούργο) εκπροσωπούμενος από τους Sébastien Orlandi, Albert Coolen, Jean-Noël Louis και Etienne Marchal, δικηγόρους με τόπο επιδόσεων στο Λουξεμβούργο, άσκησε στις 6 Φεβρουαρίου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή κατά της Επιτροπής των Ευρωπαϊκών Κοινοτήτων
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της 4ης Απριλίου 2003 για την κατάρτιση της οριστικής έκθεσης βαθμολογίας του προσφεύγοντος, για την περίοδο από 1ης Ιουλίου 1999 έως 30ής Ιουνίου 2001·
            
         
               —
            
            
               να υποχρεώσει την καθής να καταβάλει στον προσφεύγοντα το συμβολικό ποσό του ενός ευρώ ως αποκατάσταση της βλάβης που υπέστη λόγω της καθυστερημένης κατάρτισης της έκθεσης βαθμολογίας και της προσβολής της δυνατότητας εξέλιξης της σταδιοδρομίας του·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα:
   Ο προσφεύγων βάλλει κατά της πράξης με την οποία καταρτίστηκε η έκθεση βαθμολογίας του για την περίοδο 1999-2001.
   Προς στήριξη των αιτημάτων του επικαλείται:
   
               —
            
            
               Την ύπαρξη πρόδηλης πλάνης εκτιμήσεως και λογική ασυνέπειας μεταξύ των γενικών αξιολογήσεων και των αναλυτικών κρίσεων καθόσον ο βαθμολογητής δεν έλαβε υπόψη το πλαίσιο αναφοράς που αντιστοιχεί στον βαθμό του προσφεύγοντος. Συναφώς διευκρινίζει ότι τα καθήκοντα που άσκησε είναι καθήκοντα βαθμού ανώτερου από τον δικό του·
            
         
               —
            
            
               Παράβαση της υποχρεώσεως αιτιολογήσεως·
            
         
               —
            
            
               Παράβαση της υποχρεώσεως καταρτίσεως έκθεσης βαθμολογίας εντός ευλόγου χρόνου πράγμα που προσέβαλε τη δυνατότητα εξέλιξης της σταδιοδρομίας του προσφεύγοντος.